Avís legal - Moviment Nat\nDenominació Social: SALUT EN MOVIMENT 2012, S.L.\nDomicili Social: Raval de dins 11-13, 08202,Sabadell, Barcelona\nDades Registrals: Aquesta societat consta inscrita al registre Mercantil de Barcelona al Tom 42931, foli 22, fulla B419593, Inscripció 1\nSALUT EN MOVIMENT 2012, S.L. (Des d’ara també el prestador) com responsable del lloc web, posa a disposició dels usuaris el present document, que regula l’ús del lloc web www.movimentnat.com, amb el qual pretenem donar compliment a les obligacions que disposa la Llei 34/2002, de serveis de la Societat de la Informació i del Comerç Electrònic (LSSICE o LSSI), així com informar a tots els usuaris del lloc web respecte de quines són les condicions d’ús del lloc web.\nA través del web, SALUT EN MOVIMENT 2012, S.L. facilita als usuaris l’accés i utilització de diferents serveis i continguts posats a disposició a través del web.\nLa prestació dels serveis per part de SALUT EN MOVIMENT 2012, S.L. té caràcter gratuït per a tots els usuaris. No obstant això, alguns dels serveis subministrats pel prestador a través del web estan subjectes al pagament d’un preu determinat a les condicions generals de contractació.\nAmb caràcter general la prestació dels Serveis no exigeix la prèvia subscripció o registre dels Usuaris. Tot i així, SALUT EN MOVIMENT 2012, S.L. condiciona l’ús d’alguns dels serveis a la prèvia complementació del corresponent registre d’Usuari. Aquest registre s’efectuarà en la forma expressament indicada en la pròpia secció del servei.\nTota la informació que facilita l’Usuari ha de ser veraç. En aquests efectes, l’Usuari garanteix l’autenticitat de les dades comunicades a través dels formularis per a la subscripció dels Serveis. Serà responsabilitat de l’Usuari mantenir tota la informació facilitada a SALUT EN MOVIMENT 2012, S.L. permanentment actualitzada de manera que respongui, en cada moment, a la seva situació real. En tot cas, l’Usuari serà l’únic responsable de les manifestacions falses o inexactes que realitzi i dels perjudicis que causi al prestador o a tercers.\nSALUT EN MOVIMENT 2012, S.L. no atorga cap garantia ni es fa responsable, en cap cas, dels danys i perjudicis de qualsevol naturalesa que puguin sortir a col·lació de la manca de disponibilitat, manteniment i efectiu funcionament del web o dels seus serveis i continguts; de l’existència de virus, programes maliciosos o lesius en els continguts; de l’ús il·lícit, negligent, fraudulent o contrari a aquest Avís Legal i condicions d’ús; o de la falta de licitud, qualitat, fiabilitat, utilitat i disponibilitat dels serveis prestats per tercers i posats a disposició dels usuaris al lloc web.\nEntre els enllaços facilitats, hi ha la possibilitat d’informar o fer referència a productes i / o serveis de tercers. Atès que des de la web no podem controlar els continguts introduïts pels tercers, SALUT EN MOVIMENT 2012, S.L. no assumeix cap tipus de responsabilitat respecte a aquests continguts, ni garanteix l’experiència, integritat o qualitat dels seus productes. En tot cas, el prestador manifesta que procedirà a la retirada immediata de qualsevol contingut que pogués contravenir la legislació nacional o internacional, la moral o l’ordre públic, procedint a la retirada immediata de la re-direcció a aquestes webs, posant en coneixement de les autoritats competents el contingut en qüestió.\nSALUT EN MOVIMENT 2012, S.L. tindrà publicats aquests enllaços fins que siguin eliminats o suspesos pel prestador o per l’anunciant, i no serà responsable encara que aquests anuncis puguin ser indexats per altres cercadors aliens a aquest web.\nTanmateix, SALUT EN MOVIMENT 2012, S.L. l’informa que qualsevol relació contractual o extracontractual que l’usuari formalitzi amb aquests tercers, afiliats o anunciants mitjançant el link proporcionat per aquest web, serà vàlid únicament i exclusivament entre l’usuari i l’anunciant i / o tercera persona i SALUT EN MOVIMENT 2012, S.L. no tindrà cap tipus de responsabilitat sobre els danys o perjudicis que poguessin ser ocasionats per la prestació de serveis i / o relacions contractuals o extracontractuals dutes a terme entre l’usuari i els anunciants o tercers contactades a través d’aquest portal ja que el prestador només actua com a intermediari o mitjà publicitari.


Emund, una start-up de la URV que ofereix audiovisuals en stop-motion de suport a l’aprenentatge - URV Activ@\nTé com a objectiu aportar eines per modificar la falta d’interès i de concentració dels alumnes a les aules. La iniciativa surt d’un treball de final de grau de dos alumnes d’Educació Infantil i Primària de la URV\nFalta d’atenció, falta de motivació i carència de creativitat. Aquests són els tres problemes que els joves impulsors d’Emund havien detectat a les aules i volien combatre. Els graduats per la URV August Villamayor i Raquel Meseguer van posar a prova noves estratègies d’aprenentatge a les aules de P3 per facilitar la concentració i el seguiment de les activitats. Ho van fer en el treball de final grau i del resultat que en van obtenir van decidir crear Emund —junt amb Marina Almazán, graduada en Economia, Gestió d’Empresa & International Business Economia a l’Abat Oliba—, una empresa emergent que, un any i mig després de la fundació, ja treballa per a diferents clients, més enllà de les escoles.\nEn el treball volien comprovar de quina manera la comunicació amb audiovisuals influïa en l’aprenentatge. Per fer-ho van anar a classes de P3 on es tractaven conceptes relacionats amb la primavera, seguint el currículum de l’escola. En unes classes veien un vídeo i en d’altres ho feien de manera convencional, amb làmines. Van aplicar aquests dos sistemes diferents vegades i després van comparar els resultats amb preguntes als nens i nenes de les dues classes. “Amb els resultats vam veure que la classe que havia vist el vídeo havia après un 50% més de continguts que els que havien fet la classe convencional”, explica Raquel Meseguer. Van fer avaluacions prèvies i finals, i van comprovar que el suport audiovisual millorava l’aprenentatge de les aules de P3.\nAfegeixen que, tot i que intuïen que el factor pantalla “ajudaria a l’aprenentatge”, la primera sorpresa va ser en la millora del comportament. “Quan vam posar el vídeo els nens i nenes estaven molt més atents i el canvi d’actitud va ser total”, expliquen. Amb els resultats a la mà van decidir professionalitzar i comercialitzar el model d’aprenentatge amb vídeos en stop-motion. Es tracta d’una tècnica d’animació que consisteix a aparentar el moviment d’objectes estàtics per mitjà d’una successió d’imatges fotografiades i es construeix, fotograma a fotograma, manipulant l’objecte entre les preses de les imatges.\nVan fer un pla de negoci del projecte i van participar en el programa Yuzz —actualment programa Explorer—, en què van quedar en primer lloc de la demarcació de Tarragona. Això els va permetre fer un viatge a Silicon Valley, tenir un ajut de 3.000 euros i un acompanyament durant tres anys.\nTot i que van començar enfocats en escoles, el primer encàrrec que van rebre va ser d’una empresa. La multinacional del sector químic BASF els va plantejar un producte per poder explicar de manera breu a les escoles què es fa a l’empresa. També han col·laborat amb el Nàstic Genuine amb un vídeo per captar voluntaris, amb emprenedors, amb influencers d’Instagram i amb diferents escoles, com el Sant Pau, la Salle, la Jigsaw British School l’Aura entre, altres. A banda de l’stop-motion, van impulsar una altra línia (DDay), que creen vídeos de relat de marca en què que expliquen una història. També ofereixen experiments en què els nens creen els seus personatges i després fan els vídeos tant a dins de l’aula com per a activitats extraescolars.\nAquest projecte ha estat reconegut com una empresa emergent (start-up) lligada a la Universitat i ha rebut l’assessorament i acompanyament del Centre de Transferència de Tecnologia i Innovació (CTTi) de la Fundació URV. El reconeixement com a start-up de la URV s’atorga a empreses amb models de negoci innovadors d’exalumnes de la Universitat.\nArxivat a: Centre de Transferència de Tecnologia i Innovació, ComCiència, Departament de Pedagogia, Emprenedoria, Facultat de Ciències de l'Educació i Psicologia, Societat i cultura, URV-Empresa


El gosset Molsa cerca els seus amos en plena guerra al Lliure – LLEGIR.CAT\nThomas Noone dirigeix l’espectacle de dansa i titelles que adapta la novel·la infantil ‘Molsa’ de l’escriptor David Cirici\nManel Haro/ @manelhc\nL’aventura del gosset Molsa li ha donat moltes alegries al seu creador, l’escriptor català David Cirici. El 2013 va guanyar el Premi Edebé de literatura infantil amb el llibre que protagonitza aquest animal tan tendre que ha seduït a milers de lectors dintre i fora de Catalunya. Molsa explica la història d’un gos que, sense entendre el perquè de les guerres, veu com la seva llar i la família amb qui vivia desapareix en caure una bomba que ho destrueix tot. Entre les runes, busca sense èxit els seus amos, els nens Janinka i Mirek, però Molsa ha de fugir per salvar la vida, i va passant per desventures i amos de la més variada condició. Tot i així, la sensació de pèrdua no desapareix i continua buscant-los, perquè potser, qui sap, van sobreviure al bombardeig.\nDiu Cirici que la idea de Molsa va sorgir d’una mala època: “em sentia sol i una mica abandonat, desvalgut, insegur. I aquesta història em permetia desfogar-me una mica i posar-hi també una mica d’humor.” L’autor explica també que “el punt de vista d’un gos és un punt de vista especialment innocent, propi d’algú que no entén gaire, o gens, les coses dels humans. Un punt de vista diferent, d’algú que ensuma molt, ho veu moltíssim, hi sent encara més, però no aprecia els colors, ni les ideologies, ni pot saber les causes de la guerra”. Molsa parla de la fragilitat de la vida, la pèrdua i la reconstrucció.\nAquesta novel·la va guanyar els premis internacionals més importants de literatura infantil, com són el que atorga la Fira del Llibre Infantil i Juvenil de Bolonya o el Premi Strega infantil. L’èxit ha fet que el gosset Molsa pugi al Teatre Lliure, en un espectacle dirigit per Thomas Noone amb ballarins i titelles. L’obra se centra en quatre etapes de la vida del gosset, que representen quatre estats d’emoció: la vida al carrer, la pèrdua de la vida al camp (la recerca), la vida entre reixes (la rendició) i la nova vida en família (la frustració i l’esperança). Cada pas entre escenes es trenca amb una seqüència d’imatges tipus historieta gràfica, que fan referència a un acte de la guerra (bombardeig, caravanes de tancs, camp de presoners…).\nDiu Cirici, però, que la guerra no és més que un rerefons que servirà perquè Molsa posi els nens de part dels qui volen la justícia i la pau. I és que aquest espectacle pretén ser un cant a l’amor, l’amistat, la fraternitat i la solidaritat. L’espectacle, que té una durada d’uns 45 minuts, està pensat per a nens i nenes a partir de 8 anys i es pot veure a l’Espai Lliure de Montjuïc fins el 17 de desembre.\nMolsa / Teatre Lliure (Plaça de Margarida Xirgu) / Text de David Cirici / Direcció de Thomas Noone / 45 minuts / Fins el 17 de desembre de 2017 / De 8 a 11 euros / www.teatrelliure.com\nDavid CiriciEditorial EdebéLiteratura infantilManel HaroTeatre Lliure\nPublicat per\tRedacció\t- nov. 26, 2017


El Museu de les Terres de l’Ebre organitza diverses activitats sobre el paper del cinema al territori | Aguaita.cat\nEl Museu de les Terres de l’Ebre organitza diverses activitats sobre el paper del cinema al territori\nS’ha programat una taula rodona sobre la memòria de les sales de cinema, passis de NODOS i pel·lícules gravades a les Terres de l’Ebre i un taller familiar amb jocs i aparells de projecció pre-cinematogràfics\nper Redacció, Amposta, 8 de maig de 2017 a les 14:36 |\nEs tracta d'una activitat complementària a l'exposició 'Aquelles tardes... 120 anys de cine a les Terres de l’Ebre' | Cedida\nEn el marc de l’exposició Aquelles tardes... 120 anys de cine a les Terres de l’Ebre, el Consorci del Museu de les Terres de l’Ebre ha programat diverses activitats per als dies 11, 13 i 18 de maig, amb l’objectiu de mostrar la importància que els canvis en les tècniques, la producció i l’exhibició cinematogràfica han tingut en la societat. A més, estes activitats permetran visualitzar com les Terres de l’Ebre han esdevingut, cada cop més, un escenari per al cine documental i de ficció.\nEstes activitats començaran el dijous 11 de maig, amb la taula rodona La memòria de les sales de cine de les Terres de l’Ebre, en la que intervindran els germans Joan i Enric Sabaté, gerents de la sala de cine Oscar Palace d’Amposta; Josep Maria Peris, gerent del Circuit de Cinema Escarceller, empresa que gestiona dotze sales del territori, i Javier Escarceller, propietari del cine Moderno de Caseres i exhibidor de cinema des de fa més de 50 anys. A partir de la seua experiència, s’abordaran temes vinculats a la gestió, la programació i els canvis de consum de cinema des de la segona meitat del segle XX fins a l’actualitat. Esta taula rodona estarà moderada pel doctor en Història Contemporània, Isaac López.\nLa segona activitat tindrà lloc el dissabte 13 de maig a la tarda, amb una doble sessió de projeccions en les que les Terres de l’Ebre esdevenen les protagonistes davant la càmera. En la primera part, conduïda per Pedro Nogales, membre de la Unitat d’Investigació del Cinema de la URV, podrem veure els fragments dels NODO que es van enregistrar a les comarques de l’Ebre, coincidint amb fets concrets o bé amb un caràcter més documental, des de la dècada de 1940 i fins als inicis dels 80. A la segona sessió, amb Xavi Abril, tècnic del Parc Natural del Delta de l’Ebre, com a conductor, veurem com el delta de l’Ebre han estat escenari de diversos films de ficció.\nL’última de les activitats complementàries, a càrrec de Zinematik, consisteix en jocs i tallers adreçat a tots els públics per descobrir i interactuar amb un seguit d’aparells de projecció d’imatges pre-cinematogràfics. Els més petits podran manipular enginys com el zoòtrop, la càmera fosca, el teatre d’ombres o el taumàtrop. A més, i en paral·lel als tallers, hi haurà visites guiades gratuïtes a la mostra. Estes activitats –que serviran per posar punt i final a la mostra i que formen part de la programació que ofereix el Consorci del Museu de les Terres de l’Ebre per al Dia Internacional dels Museus 2017– tindran lloc el proper 18 de maig.\nAquelles tardes... 120 anys de cine a les Terres de l’Ebre és una mostra produïda amb el suport del Departament de Cultura i una iniciativa del Servei d'Atenció als Museus (SAM) i el Consorci del Museu de les Terres de l'Ebre. A més, per al seu desenvolupament s'ha comptat amb la col·laboració dels equipaments patrimonials del territori que formen part de la xarxa del SAM, i de moltes institucions, empreses i particulars que han aportat fotografies, documents i objectes per a completar el discurs de la mostra. Un cop finalitzi a Amposta, es preveu que la mostra itinerari per diferents municipis de les comarques de l’Ebre durant els pròxims anys.\nDijous, 11 de maig, 19.30h\nTaula rodona: La memòria de les sales de cine de les Terres de l’Ebre.\nPresenta i modera, Isaac López, Doctor en història Contemporània.\nParticipa, Javier Escarceller i Josep Maria Peris del Circuit de Cinema Escarceller, i Joan Sabaté Ramon gerent de la sala de cine Oscar Palace.\nDissabte, 13 de maig, 18.00h Sessió doble\nPresentació i projecció dels NODO filmats a les Terres de l’Ebre, a càrrec de Pedro Nogales, membre de la Unitat d’Investigació del Cinema de la URV\nPresentació i projecció de pel·lícules de ficció filmades al Delta de l’Ebre: "De Tarzan a Casablanca", a càrrec de Xavi Abril, tècnic del Parc Natural del Delta de l’Ebre\nDijous, 18 de maig, de 19.30 a 21.30h\nTaller i jocs de cinema a càrrec de Zinematik. Taller per a tots els públics per descobrir i interactuar amb un seguit d’aparells de projecció d’imatge precursors del cinema. Els més petits podran gaudir d’enginys com el zoòtrop, la càmera fosca, el teatre d’ombres i el taumàtrop. En paral·lel, oferirem visites guiades a l’exposició. Esta activitat forma part del Dia Internacional dels Museus i del programa d’activitats de la Festa del Mercat a la Plaça.\nPatrimoni, exposicions, cinema, Museu de les Terres de l'Ebre, xerrades


Un centenar d’arbres renoven la zona verda de Sant Jordi...\nLa 19a edició del Dia de l'arbre autòcton s'ha celebrat a Sant Jordi Park on s'han plantat un centenar d'arbres. FOTO: Redacció.\nDia de l’arbre autòcton\nUn centenar d’arbres renoven la zona verda de Sant Jordi Park\nL’Ajuntament de Rubí ha cedit 100 arbres de fulla caduca perquè es plantin a l’àrea situada entre el passatge Topazi i el camí de Ximelis\nper Mar López - Tomàs Rubí. 30 de novembre de 2019 19:39\nRubí ha celebrat aquest dissabte al matí la 19a edició del Dia de l’arbre autòcton. Enguany, la zona escollida per plantar un centenar d’arbres ha estat el barri de Sant Jordi Park, a la zona verda entre el passatge Topazi i el camí de Ximelis.\nLa jornada ha començat a les 11h, moment en què ja s’han pogut trobar a la disposició dels assistents els arbres i els espais on plantar-los. Prèviament s’havia recomanat als veïns de la ciutat que portessin eines de casa per tal que el nombre més gran de persones pogués participar en aquesta activitat.\nEntre els assistents s’hi ha pogut trobar a diversos grups de totes les edats disposats a contribuir en aquesta gran plantada. L’alcaldessa de Rubí, Ana María Martínez, també ha volgut col·laborar en aquesta iniciativa impulsada per l’Ajuntament i ha fet acte de presència durant el matí. Els protagonistes, però, d’aquesta activitat han estat els nens i nenes de la ciutat de Rubí, que han pogut plantar, no només arbres, sinó també petites plantes al voltant de la zona i han rebut un diploma per la seva participació.\nEl criteri que s’ha seguit a l’hora de triar les espècies d’arbres, segons l’Ajuntament, ha estat el d’aconseguir varietats molt diferents de fulles que adquireixin una extensa gamma de tonalitats a l’època de la tardor.\nAquesta iniciativa que porta en marxa des de fa molts anys, s’ha celebrat sempre a diferents zones de la ciutat, com és el cas de Can Fatjó, els anys 2017 i 2018, o els parcs de Ca n’Alzamora i Ca n’Oriol. Aquest any, no només s’han plantat arbres a Sant Jordi Park, sinó que també l’Escola Mossèn Cintó ha volgut participar en aquest Dia de l’arbre autòcton i les famílies dels alumnes han plantat una quinzena d’arbres al seu pati central.\narbres Sant Jordi Park dia de l'arbre autòcton\nEl barri de Sant Jordi Park, escollit per plantar un centenar d’arbres\nLa 18a edició del Dia de l'Arbre Autòcton es farà a una zona d'Els Avets


Relaxa't del procés i coneix les postures de "kamasutra" més estimulants per la parella - Per Catalunya\nVIDEO: Els legionaris “conquereixen” la Plaza Mayor de Madrid per protestar contra Carmena\nPer un dia volem deixar les notícies polítiques de banda i volem compartir amb vosaltres un tema no menys important i interessant com és el sexe. És per això, que us fem arribar aquest article publicat per El Confidencial en què explica diferents postures sexuals del conegut “Kamasutra”.\nComença amb ‘Cosmopolitan’ “muntanya russa eròtica’, però a nosaltres no ens sembla tan emocionant que ell s’estiri quan és alt i ella s’assegui a sobre mirant en direcció contrària amb els genolls flexionats.La varietat d’agenollar-se (en lloc d’asseure’s) podria tenir més possibilitats per a la dona, però les opcions de fer-li mal al noi són altes. A més, encara que cal provar de tot i insistim en què allò important és sortir de la rutina, aquesta proposta sembla dissenyada per tenir el mínim contacte visual i tàctil amb l’altra persona.\nDeia Saint-Exupéry que “l’amor no és mirar-se l’un a l’altre, sinó mirar els dos en la mateixa direcció”. Si a més ell pot observar el clatell d’ella, i ella es pot concentrar sense veure-ho ni mirades d’esforç d’ell, tot són avantatges.\nEll s’asseu, es recolza amb els braços cap a enrere i es recolza una mica amb les cames rectes, així que queda bastant immobilitzat i ella ha de treballar a pols, fent servir a l’home com a seient i fent “sentadillas”, que costaran una mica si no va al gimnàs amb freqüència. Malgrat tot, és una solució perfecta si t’agrada mirar a la teva parella noia des del darrere i a ella no li agrada quedar-se esperant. O si ell es té problemes d’ejeculació precoç i cal dossificar-lo una mica.\nÉs bastant intensa per al punt G, així que està molt bé quan la noia li va la marxa. No la recomanem per començar, però després de completat l’escalfament d’ella (i si està en forma de cames) pot ser miraculosa. Amb una mica de pràctica, ell pot aguantar-se snomés amb una mà mentre acaricia amb l’altra fins que ella vegi les estrelles.\nAmazona. Cavalca el teu home i gaudeix. És el teu moment per donar-li el que es mereix i oferir-li un angle interessant dels teus pits. Si ets l’home, recorda que a més dels pits tens el seu ventre molt a prop per acariciar i agafar. És una zona erógena de moltes dones i aquesta és una de les postures en què tindràs millor accés.\nOdiem ser clàssics, però és així, gairebé mai falla.\nL’amor és un embolic\nPosició complicada. La idea és que la noia s’asseu a sobre d’ell, que està assegut també amb les cames creuades al ‘estil indi’.Ell també pot simplement asseure’s amb les cames obertes i una mica flexionades, o acomodar-se en una cadira. El definitori d’aquest embolic amorós és que ella tingui suport més a baix d’on està ell (el terra, per exemple), per poder pujar i baixar amb més llibertat. On es concentra la tensió és als braços i l’esquena dde la parella, però es pot descansar en el llit o a la cadira. És la postura que preferiràs si t’agrada mirar molt als ulls al teu company de llit. En altres paraules: fa molta vergonya fer-ho la primera vegada que et fiques al llit amb algú. Si podeu estar així molta estona i se us oblida si esteu xerrant o fent l’amor, caseu-vos d’una vegada i deixeu-nos en pau.\nL’amor és estar molt junts. Això, que sembla el començament d’una incòmoda resposta a la pregunta ‘d’on vénen els nens?’, és el nom que hem assignat a l’amazona de tota la vida quan en lloc d’asseure’s s’acobla estirada de cap per avall sobre el seu amant, envoltant-ho amb les cames. Aquesta opció té el protagonisme d’ella sense perdre el ‘romanticisme’ de les abraçades a tot el llarg del cos que trobem en el missioner. Sobre gustos no hi ha res escrit, però apostem pel fet que això funciona molt bé per a la majoria de les dones: és relaxat, els permet portar el ritme i el clítoris està en el lloc perfecte, fregant el pubis d’ell. Per a ells, sobretot si tenen una bona mida, pot ser es força massa l’angle del penis. Si les altures coincideixen, els mugrons de la noia estaran prop de la boca del noi serà un punt molt a favor d’aquest tipus de postura. Si ets l’home, intenta flexionar una mica les cames i ajudar-la amb els teus malucs. Sempre s’agraeix que el cavall no es limiti a deixar-se domar.


Uncategorized Archives - Pàgina 2 de 4 - KID'S CLUSTER\nDos socis de KID’S CLUSTER arriben a un acord de col·laboració per crear una col·lecció de moda juvenil\n18 de desembre de 2018 /en Actualitat, Uncategorized @ca /por Agnès Garcia\nSTAEDLER i EDEBÉ Licensing han executat un acord de llicència de la marca i logotip de STAEDTLER per una col·lecció de samarretes juvenils d’una de les firmes de moda de El Corte Inglés.\nEDEBÉ Licensing ha realitzat el servei de consultoria de licensing per tal d’oferir la marca i el logo de STAEDTLER a El Corte Inglés, que tenia com a objectiu de llençar una col·lecció de moda amb una marca icònica del sector de la papereria.\nSTAEDTLER, per la seva part, ha cedit els drets d’imatge d’un dels seus productes més representatius: el marcador fluorescent Textsurfer© Classic.\nLes samarretes estaran disponibles a les botigues de El Corte Inglés des de mitjans de desembre.\nhttp://www.kids-cluster.com/wp-content/uploads/2018/12/600x200-1-1.png 200 600 Agnès Garcia http://web2017.kids-cluster.com/wp-content/uploads/2017/07/logoKidswp-300x147.png Agnès Garcia2018-12-18 09:58:072018-12-18 14:10:36Dos socis de KID'S CLUSTER arriben a un acord de col·laboració per crear una col·lecció de moda juvenil\nKID’S CLUSTER participa a la VI Jornada de Canvi Estratègic en clústers\n14 de desembre de 2018 /en Actualitat, Uncategorized @ca /por Agnès Garcia\nAhir, 13 de desembre, va tenir lloc a Barcelona la setena edició de les Jornades de Canvi Estratègic en clústers que organitza ACCIÓ en col·laboració amb IESE Business School. La sessió va comptar amb l’assistència dels clústers catalans, entre els quals KID’S CLUSTER, i amb la participació de nombroses empreses pertanyents a l’ecosistema.\nKID’S CLUSTER va participar ahir a la VI Jornada de Canvi Estratègic que organitza anualment ACCIÓ. Es tracta d’una sessió emmarcada en la política de clústers de la Generalitat de Catalunya que té com a objectiu analitzar tres casos empresarials de diferents sectors que han sabut transformar-se per seguir essent competitius. En la present edició vam poder conèixer en profunditat les experiències de les empreses Circontrol (membre del Clúster d’Energia Eficient), Frit Ravich (Clúster Foodservice) i Relats (Clúster de la Indústria d’Automoció).\nJoan Romero, conseller delegat d’ACCIÓ, va inaugurar la jornada assegurant que “totes les companyies han d’afrontar el canvi estratègic perquè davant de grans canvis es presenten grans oportunitats”. Segons Romero, l’eina d’impuls d’aquest canvi és la política de clústers. Romero va explicar també que “cada cop son més les empreses que formen part d’un clúster i un gruix important, capdavanter, de l’economia del país treballa en clau de clústers”. Segons el conseller delegat d’ACCIÓ, el repte avui és interconnectar els clústers a nivell internacional, impulsar el seu creixement en nombre de membres i treballar una bona governança i una bona estratègia de clústers.\nLa jornada ha continuat amb una ponència del professor d’IESE Business School José Luís Nueno sobre els reptes de la transformació de la mitjana empresa. A continuació, les empreses Circontrol, Frit Ravich i Relats van presentar la seva experiència. Les claus del canvi estratègic de tots tres projectes són la visió de futur lligada a la tradició i essència del negoci, la transformació digital i la innovació. La jornada va concloure amb un debat obert en què hi van participar els representants de les tres empreses i el Cap de Canvi Estratègic de la Unitat de Clústers d’ACCIÓ, Roger Ylla.\nhttp://www.kids-cluster.com/wp-content/uploads/2018/12/romero.jpg 420 749 Agnès Garcia http://web2017.kids-cluster.com/wp-content/uploads/2017/07/logoKidswp-300x147.png Agnès Garcia2018-12-14 13:14:472018-12-14 13:48:57KID'S CLUSTER participa a la VI Jornada de Canvi Estratègic en clústers


Pràctiques recomanades per al màrqueting per correu electrònic: què és l'escalfament d'IP? | Martech Zone\nSi la vostra empresa envia centenars de milers de correus electrònics per lliurament, podeu tenir problemes importants amb els proveïdors de serveis d'Internet que encaminin tots els vostres correus electrònics a la carpeta brossa. Els ESP sovint garanteixen que envien un correu electrònic i sovint parlen de la seva elevada qualitat tarifes de lliurament, però això en realitat inclou l'enviament d'un correu electrònic a un fitxer carpeta brossa. Per tal de veure realment el vostre lliurament de la safata d'entrada, heu d’utilitzar una plataforma de tercers com els nostres socis 250 ok.\nTots els servidors que envien correus electrònics tenen associada una adreça IP i els ISP mantenen directoris d’aquestes adreces IP i quantes queixes de rebots i correu brossa reben dels seus usuaris en el correu electrònic enviat des d’aquestes adreces IP. No és estrany que alguns proveïdors d'Internet rebin algunes queixes i dirigeixin immediatament tots els correus electrònics a la carpeta brossa en lloc de la safata d'entrada.\nMigració a un proveïdor de serveis de correu electrònic nou\nTot i que la vostra llista de subscriptors pot ser un subscriptor de correu electrònic 100% legítim que hagi optat per, o hagi optat per doble, als vostres correus electrònics de màrqueting ... la migració a un nou proveïdor de serveis de correu electrònic i l’enviament a tota la llista pot suposar un error. Algunes queixes poden marcar instantàniament la vostra adreça IP i ningú rebrà el vostre correu electrònic a la safata d'entrada.\nCom a pràctica recomanada, quan els remitents grans migrin a un nou proveïdor de serveis de correu electrònic, es recomana que l'adreça IP sigui escalfat. És a dir, manteniu el proveïdor de serveis de correu electrònic existent alhora que augmenteu el nombre de missatges que envieu a través del nou servei ... fins que creeu una reputació per a aquesta nova adreça IP. Amb el pas del temps, podeu migrar tots els vostres missatges, però no voleu fer-ho mai alhora.\nMàrqueting per correu electrònic: què és l’escalfament d’IP?\nIgual que un escalfament consisteix en un augment gradual de la intensitat de l’activitat física per escalfar els músculs i reduir el risc de lesions, l’escalfament IP és el procés d’addició sistemàtica de volum de campanya cada setmana a la nova adreça IP. Fer-ho ajudarà a establir una reputació d’enviament positiva amb els proveïdors de serveis d’Internet (ISP).\nEscalfament intel·ligent d’IP: el primer pas per oferir el correu electrònic\nInfografia d’escalfament d’IP\nAquesta infografia de Uplers defineix i il·lustra les millors pràctiques per a escalfant la vostra adreça IP amb el vostre nou proveïdor de serveis de correu electrònic, us guiarà per cinc passos clau:\nAssegureu-vos de seguir totes les pràctiques recomanables de lliurament de correus electrònics abans d’enviar el primer lot de correus electrònics per escalfar IP.\nLa vostra IP dedicada hauria de tenir un registre de punter configurat al vostre DNS invers (sistema de noms de domini).\nSegmenteu els subscriptors del correu electrònic en funció del vostre compromís amb els vostres correus electrònics anteriors.\nLa clau per a l’èxit de l’escalfament d’IP és augmentar gradualment el nombre de correus electrònics que envieu.\nRealitzeu la higiene post-enviament.\nTambé assenyalen algunes excepcions amb proveïdors específics de serveis d'Internet (ISPS):\nYahoo, AOL i Gmail presenten alguns problemes massius dividint els correus electrònics en volums discrets, retardant així l’enviament del correu electrònic. Es resoldrà un cop hàgiu enviat alguns correus electrònics amb mètriques positives.\nEls retards són normals a AOL, Microsoft i Comcast. Aquests retards o 421 rebots es tornaran a provar durant 72 hores. Si no es pot lliurar després d'aquest temps, rebotaran com a 5XX i el registre de rebots es desarà com a error 421. Un cop la reputació es desenvolupi, no hi haurà més retards.\netiquetes: AOLComcastproveïdor de serveis de correu electrònicGmailproveïdor de servei d'Internetescalfament d’ipispoficinayahoo


Habitatge demanarà que els joves amb ajudes estatals només puguen comprar VPO - Diari La Veu\nEscriba el número 383059\nHabitatge demanarà que els joves amb ajudes estatals només puguen comprar VPO\nSalvador adverteix al govern espanyol que les subvencions per a adquirir pisos no han d'afavorir l'especulació\nLa directora general d\_'Habitatge, Rebeca Torró; la consellera d\_'Habitatge, María José Salvador; i la directora general de l\_'EIGE, Helena Beunza\nLes ajudes estatals a la compra de vivenda per a menors de 35 anys han d'estar restringides a les vivendes de protecció oficial (VPO). És la reclamació de la Conselleria d'Habitatge al Ministeri de Foment, tal com va indicar aquest dijous la consellera d'Habitatge, María José Salvador, que va argumentar que cal combatre l'especulació immobiliària. "No caiguem una altra vegada en les ajudes a les entitats financeres en matèria d'habitatge", va advertir.\nLa directora general d'Habitatge, Rebeca Torró, plantejarà la demanda del Consell el 27 de juny en una reunió bilateral amb representants de Foment per a analitzar el Pla Estatal de Vivenda 2018-2021, anunciat en maig pel ministre Íñigo de la Serna. Les ajudes estatals, de fins a 10.800 euros, entraran en vigor el 2018 i tindran com a beneficiaris els joves que tinguen uns ingressos a la llar de com a màxim tres vegades l'Indicador Públic de Renda d'Efectes Múltiples. És a dir, 19.170 euros bruts a l'any en dotze pagues.\nA més de la renda, un altre criteri d'exclusió per a rebre l'ajuda és que el preu de la vivenda no supere els 146.000 euros. La subvenció no distingeix entre vivenda lliure i vivenda protegida, i aquesta és la principal reserva del Consell. "Esperem que accepten aquesta proposta que preserva l'interés general i l'accés efectiu al dret a la vivenda, especialment dels joves", va defensar Salvador.\n70% d'ocupació del parc valencià de vivenda protegida\nSalvador va anunciar la reclamació en una roda de premsa de balanç de les mesures impulsades per la seua conselleria per a facilitar l'accés a les vivendes protegides de la Generalitat. En aquest sentit, la consellera ha explicat que, a l'inici de la legislatura, va trobar-se nombroses "promocions de vivenda buides". Dos anys després, hi ha un 70% d'ocupació de les VPO de lloguer i un 38% d'ocupació de les vivendes de compra.\nPer a trobar llogaters a les vivendes buides, la Generalitat va crear el Pla de Lloguer Asequible, que va adaptar els preus a les condicions del mercat i a les circumstàncies econòmiques de les famílies. A més, va posar en marxa el Pla d'Impuls de la Vivenda Protegida de la Generalitat, que promou la col·laboració amb els ajuntaments per a informar sobre les vivendes i gestionar sol·licituds i visites d'interessats.\nAmb l'objectiu d'aconseguir compradors per a les VPO en venda, es van adaptar els preus al mercat i es va permetre el lloguer amb opció a compra. Un cas exitós destacat per Salvador és el d'Oriola, on s'han venut 59 de les 69 vivendes disponibles, pertanyents a l'Entitat d'Infraestructures de la Generalitat (EIGE).\nNous criteris de concessió de VPO\nD'altra banda, Salvador va traure pit de la Llei per la Funció Social de la Vivenda, un "compromís adquirit en el seminari de govern de Sagunt". Aquesta norma estableix que, en la concessió de VPO, es prioritzaran els menors de 35 anys, les víctimes de violència de gènere, els afectats per un desnonament, les persones amb discapacitat igual o superior al 65% i les persones que hagen de destinar més del 25% dels ingressos de la unitat familiar per a pagar el lloguer. A més, el 3% del parc de vivendes protegides està reservat per a situacions d'emergència, com ara un desnonament.\nInterpel·lada per la possible construcció de més VPO, Salvador va avançar que la Conselleria està elaborant un estudi sobre la demanda d'habitatge, que es presentarà en juliol i aportarà una "foto fixa" de les necessitats dels valencians a l'hora de buscar vivenda. Els resultats d'aquest treball inspiraran el disseny de futures promocions quan estiguen plenes les vivendes ja construïdes.\nEscriba el número 735837


7 de Juliol de 2017 Esdeveniments, Turisme esportiu\nLloret de Mar, 6 de juliol del 2017. Quan falten deu dies per la segona edició de la Lloret Night Trail, ja hi ha persones 250 inscrites; i WeFeel Events, organitzadors de l’esdeveniment amb el suport de l’Ajuntament de Lloret de Mar, expliquen que esperen “superar àmpliament els 500 inscrits ja que la tendència és esperar al darrer moment per inscriure’s”. Es tancaran les inscripcions als 800 participants.\nLa Lloret Night Trail, que tindrà lloc el proper 15 de juliol, és una cursa de muntanya nocturna que ofereix la possibilitat d’escollir entre dues distàncies, 7 o 16 quilòmetres. Els organitzadors detallen que “és un recorregut de gran atractiu, per tant la gent que no vulgui córrer pot fer la distància de 7 quilòmetres caminant”.\nEl recorregut s’iniciarà a les 21.30 h davant l’oficina de turisme de l’avinguda de les Alegries i recorrerà la zona boscosa de Lloret de Mar per finalitzar a la platja de Lloret. Joan Bernat, regidor d’Esports, explica que “l’arribada per la sorra a la platja de Lloret amb les torxes és espectacular”.\nEls preus d’inscripció són de 15 € (7 km) i 20 € (16 km), amb l’opció d’obtenir el mallot Sural per 19,95 € amb la inscripció en alguna de les distàncies. A més, tots els participants rebran diferents obsequis com una samarreta, una motxilla de cordons i un headband.\nEl dorsals es podran recollir de 18 a 21 h a la zona de sortida (davant l’oficina de turisme de l’Avinguda Alegries).\nLes inscripcions es poden formalitzar en l’enllaç: https://sportmaniacs.com/es/services/inscription/wefeel-trail-series-lloret-de-mar-2017


El jurat del FICME 2021, format per Miki Esparbé, Joan Bover i Marta Nieto, ha presentat el palmarès de les dues seccions competitives d’enguany. El premi de la selecció internacional s’ha dividit, ex aequo, entre Gas Station, d’Olga Torrico, i Entre tú y Milagros, de Mariana Saffon. El jurat no ha volgut deixar de fer una menció especial al film Latitud, de Jan Cornet. A la secció balear, el curt guanyador ha estat Forastera, de Lucía Aleñar Iglesias, amb una menció especial a El deseado, d’Óscar Bernàcer.\nA l’acte de clausura, la directora del festival Inés Garrell ha defensat la cultura presencial i ha fet un repàs de totes les sessions i films projectats durant els dies de festival. També s’ha comptat amb la presència de Lola Dueñas, que ha entregat el premi Talent Jove, atorgat per vot popular, que ha anat a para al documental Del camp, de Judit Bosch i Clara Marquès. Els premis de les seccions oficials els han entregat els membres del jurat, Marta Nieto i Miki Esparbé. La nit ha seguit amb la presentació de la retrospectiva a Juanjo Giménez, amb set curtmetratges entre els quals hi havia Timecode, Palma d’Or a Canes, i el recent Ascenso, protagonitzat per Miki Esparbé.\nCategories FICME 2021 Post navigation


05 | Desembre | 2012 | AMPA IPSE BLOC ... un espai per a la comunicació i per a la participació.\n05/12/2012 — ampaipse\nDarrere d’una gran recerca no hi ha només molta ciència i esforç. Sovint també hi ha històries personals i, en el cas de la Luz Rello, investigadora de la Universitat Pompeu Fabra, hi ha un gran esperit de superació. Aquesta jove dislèxica acaba de crear un programa perquè els nens amb dislèxia puguin fer exercicis i millorar la lectura. Però és que a més està fent una ambiciosa recerca per aconseguir crear un programa que pugui detectar les paraules que donen problemes a la persona que té dislèxia i substituir-les per d’altres que li permetin llegir correctament.\nARA – MÒNICA L. FERRADO\nSembla màgia però no ho és. Al darrere hi ha molta feina de laboratori per conèixer millor com processa les paraules el cervell dislèxic, i també hi ha molta tecnologia i molta programació. En les persones amb dislèxia, “hi ha un problema en la transformació del so del cervell a la lletra, al paper”, explica Rello.\nPrecisament la setmana passada la investigadora i els seus companys d’equip van començar als laboratoris de la UPF una sèrie d’experiments amb persones dislèxiques diagnosticades de diferents edats. El seu objectiu és crear una aplicació per a ordinador que els permeti llegir sense equivocar-se. Hi participen persones de totes les edats, moltes de les quals són membres de l’Associació Catalana de Dislèxia. Per convidar-les a participar-hi, la investigadora mateixa els ha fet xerrades informatives. “Des que Steve Jobs va reconèixer públicament que era dislèxic sembla que ser dislèxic és sinònim de genialitat. Però encara que la dislèxia es pot veure com un catalitzador d’habilitats com la creativitat, la capacitat de delegar o el pensament visual, ser dislèxic no és divertit: si un nen no llegeix bé, no accedeix correctament a la informació, pot quedar-se pel camí”, explica en aquestes trobades amb afectats. “No et pots imaginar com és d’important per a mi aquest projecte”, afirma. Qui vulgui participar en el seu treball pot escriure-li al seu e-mail: luzrello@acm.org.\nRello diu que vol que el programa sigui d’accés gratuït. També li agradaria que es desterrés la idea que les persones amb dislèxia són menys capaces. “Em va costar molt aprendre a llegir, i no van detectar que era per dislèxia fins que vaig tenir deu anys”, explica Rello. “Quan ets petit, pateixes molt, tu només saps que et costa llegir, però no saps per què. Jo odiava quan a classe em feien llegir davant de tots”, explica. Sempre va passar com una mala estudiant, però el temps ha demostrat que és molt brillant. Quan va saber el que passava, va començar a exercitar el llenguatge copiant llibres sencers i repetint les paraules que més li costaven. En tan sols un any va passar de treure insuficients a excel·lents. Fins a arribar a ser avui una experta en llenguatge i computació, i malgrat ser tan jove -tan sols té 27 anys-, ha rebut ja diversos premis i reconeixements.\nEn els seus experiments, els investigadors, per arribar a conèixer a fons com llegeixen i perceben els dislèxics, els situen davant la pantalla d’un ordinador equipat amb diferents aparells capaços de captar moltes de les coses que ens passen quan llegim. Per una banda, fan servir llum infraroja per registrar el moviment dels ulls d’una persona quan llegeix el text que apareix a la pantalla de l’ordinador. Per altra banda, un altre aparell permet fer un mapa de la cara i registrar els punts relacionats amb les emocions. Així analitzen els micromoviments que es fan inconscientment quan es llegeix, que indiquen si una paraula resulta més o menys agradable al lector.\nEn aquest experiment es provaran diferents prototips d’un programa que ha creat l’equip en què treballa Rello, que podria detectar les paraules més difícils per a cada persona i substituir-les pels sinònims que el mateix programa sabria que sí que pot llegir bé. Això, que hauria estat impossible quan el món es llegia només en paper, ara resulta possible en un entorn digital i interconnectat. “Funcionaria com el Google Translator, que quan escrius un text per traduir el que fa és buscar fragments del text en altres webs on ja estigui traduït i agafar-los”, explica Rello. En aquest cas, buscaria les construccions que no incloguessin les paraules difícils. Quan un dislèxic llegeix o escriu pot canviar una lletra per una altra. La b per la p , per exemple, és una confusió freqüent. En aquest cas, una paraula amb alguna d’aquestes lletres es podria substituir per una altra que no les tingués. “El dislèxic sempre segueix un mateix patró en les seves errades”, apunta Rello.\nEn estudis anteriors, també s’ha pogut apreciar que la persona amb dislèxia llegeix millor alguns tipus de lletra que d’altres i que, per tant, canviar alguns paràmetres a l’ordinador pot ajudar. Per exemple, el disseny de lletra Times els dificulta la lectura, mentre que l’Arial els resulta més fàcil. Un cos de lletra més gran, amb cos 16, i un interlineat ampli també van millor.\nEntre les dades obtingudes fins ara per Rello, n’hi ha una que la satisfà especialment. Igual que fan altres estudis, ha corroborat que les dificultats dels dislèxics no tenen a veure amb el seu nivell de comprensió, que és igual que el de qualsevol altre. Així, la investigadora de la UPF va fer que persones amb dislèxia i sense llegissin textos plens de paraules amb totes les lletres intercanviades, excepte la primera i l’última. En acabar, les persones sense dislèxia havien entès el 70% del contingut del text, mentre que els dislèxics n’havien entès més, el 80%. A més, aquests últims deien que al text no hi veien cap errada. “No les veuen perquè el seu cervell les corregeix automàticament”, diu Rello. Davant la dificultat, el seu cervell podria ser que desenvolupés automatismes per corregir els errors.\nArxivat a Educació, Salut. Leave a Comment »


recomana.cat - Crítica de l'obra: Rebota, rebota y en tu cara explota | La "trempada" Agnés Mateus per Jordi Bordes\nSovint, des del joc i l'humor negre es mostra de manera molt més evident la impunitat de la violència de gènere. Agnés Mateus no s'està per orgues. Les seves escenes són descrites en primera persona del singular i ataca contra tot allò que li sembla indecent. Ho fa amb un risc físic evident, amb imatges d'una bellesa (i duresa, alhora) plàstica i amb un discurs inequívoc. El seu gran encert és que ho fa, des de l'humor més negre (sense necessitat de saltar-se a la farsa ni al grand guignol). Comencem.\nAgnés Mateus declina l'abecedari dels insults a la dona. Com qui fa una gràcia. Com qui celebra la imaginació popular del mascle ibèric. Però encara desgrana més fèl amb la pluja daurada per expressar els finals (sempre limitats) de les protagonistes dels contes. El gran clímax arriba quan s'enfunda una màscara (no desvetllarem la ironia) que no compleuix amb les mesures de l'anunci. I com, de sobter, empatitzant amb els mascles, s'adona que el món roda per una força intrínseca viril cada matí, en sortir dle llit. Una trempera que li deu haver atorgat pels temps dels temps una superioritat inqüestionada. Mateus no necessita abordar la història de les seva família (tendra i enginyosa Barbes de balena) ni expressar la ràbia d'actriu que ha de representar una escena immoral (implacable Aüc), en té prou en fer humor negre del mascle (coincidint amb la mirada de Sol Picó a Dancing with frogs, que aspira a un nou home pel segle XXI). I deixar que, alfinal caiguin les pilotes de goma i esclatin a les cares dels primers espectadors. el que cregui que no és un tema que l'afecti se'l trobarà tard o d'hora. Mirada crucial per eradicar aquests assassinats de les llars familiars.\nMateus juga amb elements (la taula microfonada), l'estètica infantil (és veritat que no apareix la cita "Pechos fuera" d'Afrodita A a google i sí la de "puños fuera" de Mazinger Z?) amb els quadres preciosos (com quan els ganivets fan espurnes a la roda d'afilar) que recorden al seu debut Hostiando a M. És un llenguatge que pren forma, que s'assenta i fa gruix. Ja cal que reboti molt aquest espectale a les cartelleres dels teatres (també als que no s'atreveixen tant amb el risc del contemporani) perquè diu grans veritats des d'un riure cínic ben pròxim a un públic jove i adult.


Àreu torna a celebrar la seva cursa contra el sol amb la 6a Milla Vertical | Pallars Digital\nTindrà lloc aquest dissabte amb l’ascens al cim del Monteixo i amb la intenció de popularitzar-la i consolidar-la dins del calendari\nper Redacció, 6 de juny de 2019 a les 12:12 |\nImatge de la presentació de la prova a la Diputació de Lleida | Diputació\nAquest dissabte torna la Milla Vertical d’Àreu, al municipi d’Alins, que enguany arriba ja a la seva 6a edició. La prova s’ha presentat aquesta setmana a la Diputació de Lleida amb la presència del director de cursa, Iu Escolà; del director de muntanya, Manel Pérez; i del vicepresident segon en funcions de l’ens provincial, Gerard Sabarich.\nEs tracta d’una cursa contrarellotge d’ascensió al cim del Monteixo, de 2.905 metres, de 3,6 quilòmetres i un desnivell positiu de 1.685 metres, que té la característica que s’inicia amb l’inici de la posta del sol. L’objectiu dels participants és el d’arribar al cim abans que el sol s’hagi amagat.\nFins a la data s’havien inscrit 130 participants i compta també de dos distàncies més, una adaptada pels joves d’entre 13 i 18 anys de 2,3 quilòmetres i 1.000 metres de desnivell; i un itinerari adaptat a l’antic recorregut de la Cuita al Sol pels participats de 3 a 12 anys. Els organitzadors pretenen popularitzar i consolidar aquesta cursa dins del calendari de proves de la Copa Catalana de Curses d’Alta Muntanya, i de la Federación Española de Deportes de Montaña.\nGerard Sabarich ha explicat durant la seva intervenció que es tracta d’una cursa “100% d’Àreu”, que va ser repensada en el seu moment i que té un simbolisme especial per la tradició que arrossega. De la seva banda, Iu Escolà, ha recordat que es tracta de l’única cursa vertical de tot el Pirineu i que, per l’edició d’enguany es manté el recorregut que ja van marcar fa tres anys que és dur i exigent.\nFinalment, Manel Pérez, ha assenyalat que un dels atractius pels qual cada any tenen uns percentatges d’inscripcions notables és el fet de superar un desnivell positiu com aquest en un recorregut tan curt, i també el fet que el descens es faci de nit pel trajecte tradicional.\nLa prova inicial té l’origen en el llibre L’edat de les pedres de l’escriptor Pep Coll, on es ressuscita la llegenda de L’home que corria més que el sol; situada en el poble de Malpui, que ben bé podria ser l’Àreu actual. Diu la llegenda que la vigília de la Festa Major del poble, es feia una cursa a peu entre els fadrins de la població. Es donava la sortida a la plaça del poble just a inici de la posta del sol, i es tractava d’arribar dalt de la muntanya que hi havia precisament al davant i a llevant del poble abans de la posta del sol dalt del cim. El premi era el dret a escollir fadrina per al ball de la Festa Major.\nParal·lelament els dies 8 i 9 de juny se celebrarà el quart festival de senderisme que combinarà sortides amb guies de muntanya, a càrrec d’Albert Isus, activitats culturals, tastos gastronòmics, fires artesanals i tallers.


L’alcalde demana al plenari municipal de Salou unitat política per tal d’aconseguir l’estació ferroviària al municipi — Ajuntament de Salou\nL’alcalde demana al plenari municipal de Salou unitat política per tal d’aconseguir l’estació ferroviària al municipi\nL’alcalde demana al plenari municipal de Salou unitat política per tal d’aconseguir l’estació ferroviària al municipi Pere Granados insisteix que cal una posició ferma del consistori perquè el municipi no quedi aïllat en la connexió amb la xarxa de RENFE https://www.salou.cat/ca/noticies/l2019alcalde-demana-al-plenari-municipal-de-salou https://www.salou.cat/ca/noticies/l2019alcalde-demana-al-plenari-municipal-de-salou\nPere Granados insisteix que cal una posició ferma del consistori perquè el municipi no quedi aïllat en la connexió amb la xarxa de RENFE\nL’alcalde de Salou, Pere Granados, ha demanat en el decurs del plenari d’avui unitat política de tots els grups per fer front a una realitat més que preocupant. “Ens han confirmat que Salou no compta amb una estació ferroviària i que, per tant, no existeix un ramal de connexió amb la infrastructura ferroviària de futur i PortAventura-Salou”, ha lamentat. Així, ha explicat com en la darrera visita efectuada al Ministeri de Foment i a ADIF per veure el traçat “hem constatat que des de fa un any i mig ha desaparegut del plànol d’execució d’obres l’estació de trens del municipi”, deia. Per tant, Pere Granados, ha exposat la preocupació del nou govern per aquest fet i “des d’aquí faig una crida a la unitat política i ciutadana per a la consecució de l’estació de Salou” a més de brindar la mà a la resta de formacions “per treballar tots junts a favor de l’estació”.\nEl batlle de Salou ha reflexionat sobre l’estat avançat i evident de les obres del Corredor del Mediterrani al llarg dels termes municipals dels municipis veïns i ha fet la comparativa amb Salou. “Està clar que no hi ha un projecte, i per tant des del ministeri no han consignat ni pressupost ni tampoc es preveu licitar aquest ramal”, ha dit, “una situació que hem intentat reconduir en la darrera visita on el director general d’infrastructures ferroviàries, Carlos Maria Juárez, ens ha assegurat que es replantejaria el projecte”. “Vam sortir esperançats de la visita i pressionarem perquè Salou no es quedi enrera en les connexions ja que entre Salou i PortAventura ens visiten 5 milions de persones”, ha dit.\nAl marge d’aquest punt, el ple municipal d’aquest matí ha desestimat les al·legacions a les taxes i ordenances fiscals presentades i també ha aprovat les bases que han de regir el concurs per a l’adjudicació d’una escola internacional al municipi a la zona del carrer Salvador Espriu, a tocar de la caserna dels Mossos d’Esquadra. Hi ha un termini de quatre mesos per tal que es presentin les ofertes al nou concurs que pretén dotar el municipi “d’un centre educatiu de primer nivell però on l’empresa que el vulgui assumir no tingui afany de lucre”, ha remarcat l’alcalde.


ELS ESPORTISTES CARLOS CERA I MARINA CASTRO, L'ENTRENADOR JOSÉ MANUEL MARTÍN 'PINTI' I EL CLUB HANDBOL LA SALLE GUANYEN ELS PREMIS ESPORTIUS 2016\nL'atleta Carlos Cera, de la Joventut Atlètica Montcada i la Joventut Atlètica Sabadell, i la nedadora Marina Castro, del Club Natació Sabadell, han estat escollits com els millors esportistes de Montcada i Reixac de la temporada 2015-2016 durant la gala que s'ha celebrat aquest dijous al Teatre Municipal, situat al complex Montcada Aqua, davant d'unes 400 persones que han omplert tota la platea. D'altra banda, el jurat ha triat el Club Handbol La Salle com la millor entitat esportiva de l'any pel seus èxits, destacant el rendiment de la secció femenina amb els seus equips infantil i sènior. El guardó al millor entrenador ha estat per a José Manuel Martín 'Pinti', un dels grans artífexs de l'històric ascens de l'UE Sant Joan-Atlètic a la Primera Catalana.\nA l'entrega de premis, organitzada per l'Institut Municipal d'Esports i Lleure (IME), amb el suport de Montcada Comunicació i el departament de Comunicació de l'Ajuntament, també s'han atorgat altres premis i mencions als equips que han aconseguit guanyar les seves respectives lligues o pujar de categoria. El jurat, presidit per Salvador Serratosa, regidor d'Esports i president de l'IME, també ha entregat altres reconeixements especials.\nEl de la dedicació a l'esport escolar ha anat a parar a mans de Josep Maria Roca 'Roquilla' per la seva vinculació durant 20 anys a l'escola El Viver de Can Sant Joan i al Consell de l'Esport Escolar de Montcada, i el de l'esport federat ha estat per Joan Castilla i Elvira Domingo per la seva dedicació al món de l'handbol femení i al desaparegut Balonmano Montcada. Victoria Petrova, que ha xiulat partits de futbol platja i que, actualment, ho fa a la Segona Catalana masculina de futbol, ha rebut un premi per la seva tasca al món arbitral.\nEl guardó a la dedicació, l'esforç i la superació ha estat per Luis Pablo Jiménez, que juga a l'equip sènior de korfbal de l'Associació Esportiva Escolar Montserrat Miró. Juan Bautista Roa, que va morir al desembre de 2015 a l'edat de 71 anys, ha rebut, a títol pòstum, un reconeixement a la tasca amb les entitats esportives per la seva vinculació, durant dues dècades, amb el Club de Petanca de Can Sant Joan. La gala també ha tingut un moment per recordar la figura de Juan Gómez, més conegut com 'Nani', que va morir el passat mes de març i que va estar molt lligat a l'esport local, especialment al CD Montcada, on va realitzar diferents tasques de suport, malgrat la seva discapacitat psíquica. En el capítol dels premis als Jocs Escolars, l'escola Reixac ha estat premiada per la seva contribució al joc net.\nLa distinció institucional que atorga l'Ajuntament en reconeixement a la trajectòria esportiva ha estat per al jugador d'handbol Salva Puig, que ha decidit, al final d'aquesta temporada, retirar-se després de dues dècades al màxim nivell en clubs com el FC Barcelona o el Balonmano Granollers, arribant a ser internacional amb la selecció espanyola. La distinció del jurat ha estat pel muntanyenc Isidoro Aparicio, que ha pujat alguns dels cims més importants com el Mont-Blanc, el Teide, l'Ararat i el Damavand.\nLa gala dels Premis Esportius 2016 ha estat presidida per l'alcaldessa, Laura Campos, el regidor d'Esports, Salvador Serratosa, i el delegat territorial de la Secretaria General d'Esports de la Generalitat, Santiago Siquier. En la seva intervenció, Campos ha felicitat tots els esportistes que han aconseguit èxits durant aquesta temporada i ha encoratjat a continuar treballant als que no han tingut tanta sort. L'edil també ha destacat la importància de l'esport més enllà de la competició: "S'equivoquen els que creuen que la competitivitat significa guanyar la resta. La veritable competició arriba mitjançant la superació, amb la millora en el dia a dia, i amb la superació dels reptes individuals i col·lectius". Serratosa, per la seva banda, ha fet una crida a "respectar entrenadors, àrbitres i jugadors i a desterrar la crítica i susbtituir-la per ànims i suport incondicional". I Siquier també s'ha referit a la importància del joc net i els hàbits saludables.\nL'entrega de premis, que ha durat aproximadament dues hores, ha estat amenitzada pel grup d'improvisació Plantea Impro, que ha participat en diversos moments de la gala fent actuacions inspirades en frases que els assistents han escrit abans de començar l'acte.


Portes cuirassades d'alta seguretat Fichet\nPortes de seguretat Fichet:\nLa teva seguretat és el més important, per això disposem d'un complert catàleg de portes cuirassades que garanteixen la seguretat, el confort i l'harmonia. Les portes de seguretat Fichet responen a les necessitats més exigents: una llarga llista d'acabats per adaptar-se a l'estil de la teva vivenda i una protecció òptima contra les agressions de l'exterior i el foc. Les portes Fichet disposen de doble certificació de seguretat... Segur que trobes la que més et convé!\nModels de portes Fichet:\nLa gamma de portes de seguretat Foxeo per a pis ofereix una protecció d’alt nivell, disposen de doble homologació de la fulla i homologació de resistència del pany, d’aquesta manera queda garantida la integritat de tota l’estructura davant d’un intent d’obertura. Les portes Foxeo disposen de claus de màxima seguretat Fichet (787Z ó F3D segons model) i uns acabats estètics personalitzables per tal que s’adaptin a la decoració de cada vivenda. La seva estructura confereix de sèrie resistència al foc en tots els models.\nVeure gamma Foxeo\nLa gamma de portes de seguretat Spheris per a pis disposen dels més alts nivells de resistència contra el robatori, així com al foc, el fred i el soroll. El seu disseny revolucionari compta entre altres avantatges amb frontisses invisibles integrades en el bastiment. Totes aquestes característiques fan que quedi perfectament integrada a la seva vivenda, convertint la porta en la combinació perfecte entre protecció i estètica. Les portes Spheris estan equipades de sèrie amb la clau F3D, que utilitza un revolucionari sistema tridimensional, impossible de reproduir fora de la nostra fàbrica.\nVeure Gamma Spheris\nLa gamma de portes de seguretat Forstyl està concebuda per a la seva instal·lació a cases. Disposen d'una resistència excepcional contra el robatori i de protecció certificada per fer front a les inclemències del temps (fred, aire, aigua, vent) i al soroll. Els acabats es poden personalitzar amb un estens catàleg de plafons i colors. Les portes Forstyl disposen de sèrie de clau F3D per a una seguretat complerta. Opcionalment es pot fabricar la porta amb un vidre d'alta seguretat (patent Fichet).\nVeure gamma Forstyl


Prestacions per maternitat exemptes de l'IRPF | Calders\nPrestacions per maternitat exemptes de…\nDes de Calders Economistes us informem dels últims canvis que afecten a les prestacions per maternitat rebudes durant els últims anys.\nEl passat 3 d’octubre el Tribunal Suprem va dictar la sentència 1462/2018 que fixa la següent doctrina legal:\nLes prestacions públiques per maternitat percebudes de la Seguretat Socials estan exemptes de l’IRPF.\nPer tant, els contribuents que haguessin percebut aquestes prestacions en els anys 2014, 2015, 2016 i 2017, podran sol·licitar la rectificació de la declaració d’IRPF a la que haguessin inclòs tal prestació.\nSi aquesta prestació va ser percebuda en més d’un any, hauran de sol·licitar la rectificació de la declaració d’IRPF de cada any al que afecti.\nPròximament l’Agència Tributària habilitarà un formulari específic de sol·licitud el qual facilitarà i agilitzarà la tramitació de la devolució procedent.\nNo serà necessari adjuntar cap certificat acreditatiu de les prestacions per maternitat percebudes ja que l’AEAT obtindrà directament de la Seguretat Social tota la informació precisa per la resolució de cada procediment.\nEn el cas que s’hagi fet una sol·licitud de rectificació d’una declaració amb anterioritat a la data de la sentència, es podran esdevenir els següents casos:\nSi el recurs encara es troba pendent de resolució, serà el corresponent òrgan revisor el que es pronunciï sobre l’aplicació de la doctrina del Tribunal Suprem.\nSi la resolució desestimatòria de la sol·licitud de rectificació de la declaració ja hagués adquirit fermesa, aquesta no serà susceptible de revisió en cap instància i no procedirà a cap devolució.\nEn relació a les prestacions públiques per maternitat percebudes durant el 2018, a la següent campanya de Renda, l’Agència Tributària oferirà les dades fiscals incorporant tals prestacions com rendes exemptes y les retencions suportades com plenament deduïbles.\nSi té qualsevol dubte al respecte del seu cas davant les prestacions per maternitat no dubti a contactar-nos. Restem a la vostra disposició i us saludem cordialment.\nAnteriorAnteriorCRM per a autònoms. Necessiten aquesta eina?SegüentSegüentSubjecte passiu de l’Impost d’Actes Jurídics Documentats en escriptures de préstec hipotecari


Gaspereau Valley Bed and Breakfast Wolfville Canadà - Ofertes d'hotels amb els MILLORS DESCOMPTES EN LÍNIA\n920 Gaspereau River Road, Wolfville, Wolfville, Canadà - Veure al mapa\nAl visitar Wolfville, vosté es sentirà com a casa a Gaspereau Valley Bed and Breakfast, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nGaspereau Valley Bed and Breakfast ofereix un servei impecable i compleix amb totes les exigències dels més experimentats viatgers. Aquest hotel ofereix nombroses instal.lacions en el lloc per satisfer el més exigent dels clients.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, despertador, plat de dutxa, assecador de cabell a cada habitació. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Wolfville, faci de Gaspereau Valley Bed and Breakfast la vostra llar.\nTots els tipus de viatgers (110) Parelles (65) Viatgers en solitari (20) Famílies amb infants petits (7) Famílies amb infants grans (6) Grups (13)


Mor un vianant atropellat a la N-II a Bellpuig – Comarques de Ponent\nMor un vianant atropellat a la N-II a Bellpuig\nComarques Posted On mayo 2, 2015\nUn vianant va morir atropellat per un cotxe aquest divendres 1 de maig a la nit a la N-II a Bellpuig segons informa el Servei Català de Trànsit (SCT). L'avís del sinistre, registrat al quilòmetre 494 de la N-2, en sentit Golmés i just després del polígon industrial Bellpuig 1, es va rebre a les 21.48 hores.\nPer causes que s’estan investigant, un turisme va atropellar un vianant. A conseqüència de l’impacte, el vianant –d’identitat desconeguda-va morir a l’acte. El conductor del turisme i el seu acompanyant van resultar il·lesos. En l'accident hi van treballar 7 patrulles dels Mossos d'Esquadra, 2 dotacions dels Bombers de la Generalitat i 2 ambulàncies del SEM.


«Aquesta fira permet reiniciar la nostra ciutat i recuperar l’activitat» - Diario de Mallorca\n«Aquesta fira permet reiniciar la nostra ciutat i recuperar l’activitat»\nEl batle d’Inca convida a tornar a sortir a passejar, fer poble i gaudir de la gran mostra de Mallorca amb molt de seny i responsabilitat\nPalma | 18·11·21 | 13:23\nEl batle d’Inca, Virgilio Moreno, recorda que la gran Fira de Mallorca és una fita cabdal dins el calendari inquer. Aj. Inca\nAquest Dijous Bo serà el primer després d’una aturada per la Covid-19, com ho esteu vivint?\nLa pandèmia de la COVID-19 ens ha capgirat el nostre dia a dia i ens ha colpejat amb una duresa que avui dia encara estam digerint. Després d’un 2020 sense Dijous Bo, enguany estam vivint aquestes dates amb especial il·lusió i moltes ganes.\nGràcies a la implicació i responsabilitat de tots i totes hem anat fent passes per recuperar la normalitat i reiniciar la nostra ciutat. Aquest sacrifici personal és el que ha fet possible que hàgem pogut tornar a celebrar les Fires d’Inca i ara estem celebrant la gran Fira de Mallorca.\nL’empresari inquer Tomeu Martorell serà l’encarregat de pronunciar el pregó del Dijous Bo, quin significat té que sigui ell qui pronuncii el pregó?\nEn Tomeu Martorell representa a la perfecció l’esperit emprenedor del qual han fet gala moltes generacions d’inquers i l’empenta que tots el que hem nascut a la capital del Raiguer tenim al nostre ADN. A més a més, des de l’Associació de Comerciats i Restauradors d’Inca ha realitzat sempre una gran tasca per dinamitzar el comerç local i de proximitat de la nostra ciutat.\nQuina participació d’empreses i de ciutadans esperen a aquest Dijous Bo pospandèmia?\nLa resposta d’associacions, entitats, empreses i totes aquelles persones que any rere any participen de les Fires ha estat immillorable. Enguany, més que mai, hem tingut una gran acollida. Tots i totes han contribuït enormement amb moltes ganes, idees i propostes per poder definir un programa atractiu per a gent de totes les edats.\nAixí doncs, vull aprofitar l’ocasió per agrair la feina feta per totes les àrees de l’Ajuntament, juntament amb empreses, veïnats, institucions i altres col·lectius, per poder tirar endavant i definir el programa de les Fires i els Dijous Bo. Tots plegats han fet un important esforç per plantejar activitats i esdeveniments atractius per a tothom, gran i petit.\nDesprés de no poder realitzar les fires d’Inca i el Dijous per la pandèmia el passat any, què creu que significa pel poble poder tornar a celebrar-les?\nLa gran Fira de Mallorca és una fita cabdal dins el calendari inquer, que tots tenim assenyalada en vermell. El Dijous Bo és més que un dia, és un sentiment que ens omple de satisfacció i ens fa treure pit. Aquesta crisi ens ha fet recuperar l’empenta que sempre ens ha caracteritzat a tots els inquers i les inqueres i, gràcies a això, aviat hem pogut reiniciar Inca i recuperar el dinamisme i la vitalitat de la capital del Raiguer.\nDe quina manera ajuda l’Ajuntament d’Inca a aquells col·lectius afectats per la COVID-19?\nDavant l’adversitat que ha sorgit amb aquesta crisi sanitària i econòmica, des de l’Ajuntament estam tenint la capacitat de poder gestionar els recursos públics per tal d’ajudar als més necessitats, reactivar l’economia inquera i reiniciar l’activitat a la nostra ciutat. En el marc del pla «Reiniciam Inca» hem posat en marxa tot un seguit d’ajuts en l’àmbit social, en l’àmbit fiscal i d’impuls a l’economia que estan resultant essencials per revertir la situació i retornar a la nova normalitat.\nConsidera que aquesta fira permetrà millorar l’economia del poble d’Inca?\nSi, efectivament. Amb la celebració de les Fires i el Dijous Bo hem donat una passa definitiva per contribuir a reiniciar la nostra ciutat i recuperar el dinamisme i l’activitat d’Inca. Durant aquest més, i especialment durant del Dijous Bo, milers de persones s’acosten a la capital del Raiguer i compren als comerços de proximitat o prenen alguna cosa als nostres bars i cafeteries, contribuint així a recuperar la nostra economia.\nAmb quin pla de mesures per reduir l’impacte de la pandèmia compta Inca?\nL’Ajuntament d’Inca ha gestionat aproximadament 1,5 milions d’euros en ajudes directes per reactivar l’economia del municipi i ajudar a pal·liar els efectes provocats per la COVID-19, especialment entre restauradors, comerciants, autònoms i petits empresaris. De fet, el passat plenari de setembre vàrem aprovar 5 noves línies d’ajudes per valor de gairebé 700.000 euros, entre elles uns bons de descompte que es podran fer efectius en qualsevol establiment o empresa de serveis afectada per la crisi del coronavirus. En concret, aquest mes de novembre ja s’han posat en marxa 4 d’aquestes convocatòries de subvencions amb la finalitat d’ajudar a reactivar el teixit productiu i econòmic del municipi, per tal de garantir la recuperació de la nostra economia.\nVol enviar algun missatge als ciutadans?\nDe part de totes les persones que conformam l’ajuntament d’Inca, us convidam a tornar a sortir a passejar, fer poble i gaudir del Dijous Bo amb molt de seny i responsabilitat. El Dijous Bo sou vosaltres, cada una de les persones que participau dels actes que se celebren durant la gran fira de Mallorca.\nEnguany, més que mai, la ciutadania inquera ha de ser capaç de mostrar tot allò més bo de nosaltres, de les nostres empreses, dels nostres comerços, dels nostres restaurants, de la nostra pagesia… En definitiva, tot allò millor que pot oferir Inca i convertir, una vegada més, el Dijous Bo en una fira admirada arreu de les Illes Balears.\nPodeu consultar tot el programa complet d’activitats a: www.dijousbo.es


A KOPS D'STICK: OK LLIGA 2013-14 (JORN. 24): VIC 3 - VILAFRANCA 2\nOK LLIGA 2013-14 (JORN. 24): VIC 3 - VILAFRANCA 2\nFont: Premsa CP Vilafranca / Esportspenedes.cat\nESPORTEPENEDÈS| Des de fa 11 jornades el CP Vilafranca Capital del Vi no guanya cap partit i en molts d’aquests partits s’ha repetit la mateixa tònica. L’equip lluita, l’equip juga, l’equip pot esgarrapar quelcom però al final res. Aquesta jornada tocava visitar la no gens menys senzilla pista del CP Vic i malgrat avançar-se i empatar l’encontre va arribar la 14ena derrota de la temporada.\nAls primers 25 minuts es va veure un partit igualat amb dos equips concentrats damunt de la pista. Al minut 6 Xavi Caldú va rebre una bona assistència de Jordi Esteva per obrir el marcador amb el 0-1. Només tres minuts més tard va arribar l’empat de Mia Ordeig en una jugada embolicada dins de l’àrea va caure l’empat al recollir un refús de Gerard Camps. Sense reacció al 14’ el Vilafranca va perdre una bola a mitja pista i de nou Ordeig ho va aprofitar per asseure al porter vilafranquí i posar el 2-1. La igualtat i bon treball dels dos equips va portar el partit al descans amb l’empat a 2 després que Joan Vàzquez, venint de darrere la porteria, li piqués la bola a Carles Grau.\nEl segon temps va deixar dos directes i un penal. Pablo Aguarón va errar la primera directa acumulativa enviant-la fora, Ordeig va veure com Camps li aturava un penal i a Roger Rocasalbas un directa, la segona a trenta segons pel final per blava a Jordi Galán. Abans del penal Ordeig va segellar la victòria amb el seu particular hattrick de jugada de triangulació marcant de primeres per baix. Cal remarcar que en el darrer minut els vigatans estaven amb 14 faltes i el Vilafranca va reclamar en més d’una ocasió la 15ena falta i conseqüent directe que no van arribar.\nGols: 0-1 Xavi Caldú 6’37” / 1-1 Mia Ordeig 9’12” / 2-1 Mia Ordeig 14’46” / 2-2 Joan Vàzquez 20’13” / 3-2 Mia Ordeig 42’48”\nPublicat per Cròniques des de l'exili a 18:50\nEtiquetes de comentaris: Cròniques, OK Lliga 13-14, Vic, Vilafranca


Els jugadors del FC Barcelona estrenen les polseres Visa 'contactless' de CaixaBank\nL’entitat financera ha presentat els dissenys amb la imatge oficial del Club dels primers dispositius que permeten portar la targeta al canell\nEls jugadors del primer equip del FC Barcelona han estat aquest divendres els protagonistes de la campanya de presentació dels primers dispositius portables de CaixaBank per realitzar pagaments contactless a través d’una polsera Visa personalitzada per a col·lectius. Aquest braçalet permet portar la targeta de crèdit Visa al canell i incorpora l’escut oficial del Club i els colors blaugrana en el seu disseny.\nEls futbolistes del Barça han lluït la polsera durant l’entrenament d’aquest divendres per preparar el partit del proper diumenge contra l’Atlètic de Madrid al Calderón (19 h). El conjunt matalasser també ha estat escollit per l’entitat financera per estrenar aquest dispositiu amb el disseny personalitzat. En properes setmanes es presentaran els nous models oficials per altres equips de Primera Divisió.\nLa nova polsera permet gaudir d’una experiència de pagament àgil i còmode, i comptar amb tots els avantatges associats a les targetes de CaixaBank. L’entitat va iniciar el llançament de les polseres ‘contactless’ el 2014 i actualment ja l’utilitzen més de 30.000 clients.


Ciències Socials: ZARMINA, UN ALTRE PLANETA TERRA?\nZARMINA, UN ALTRE PLANETA TERRA?\nÉs complex explicar com es construeix el coneixement... A les aules només podem explicar part del què coneixem, que no és molt... en canvi, la dimensió del que no coneixem és relativa -segons Einstein- però va eixamplant-se a mesura que en som més conscients: d'on venim?, on anem?, què sabem? La ciència per sí sola no acaba d'explicar-nos res, aleshores apareixen les religions, les filosofies, l'esoterisme, les arts endevinatòries, l'alquímia... i tornem a la ciència i tornem a començar, sense camí o fent-lo com Machado. El coneixement, tal vegada, comença per la voluntat (la letra con sangre entra? ...mai), continua amb l'aprenentatge i es consolida amb la paciència, la constància i d'altres valors més morals que científics, a més de la intel·ligència i/o la capacitat que, de tota manera, també són aptituds sempre recomanables per portar l'actitud a l'èxit.\nPotser, Sócrates -que no tenia blog, ni facebook, perquè els seus raonaments sempre van ser orals- amb allò de que "Només sé que no sé res..." (cosa que tampoc va dir literalment així, en primera persona, segons Plató) potser volia referir-se, en general, a què les ciències tampoc avancen tant ni quant... Després dels inicis de la Revolució Industrial a finals del segle XVIII i durant tot el XIX, els invents més recents s'han limitat a millorar els avanços decimonònics, encara que en el camp de la informàtica l'anterior segle haja estat determinant... però, ara mateix, tothom treballa miniaturitzant tot l'existent, fins i tot l'univers: hi ha nous sistemes solars?, nous planetes?, sempre han estat ahí?, el coneixement és com l'univers que sempre està en formació permanent?\nAlgunes certeses i molts dubtes al respecte, s'expressen a l'article següent...\nEstats Units i Europa batallen pel bessó de la Terra: un estudi assegura que l'exoplaneta Zarmina és habitable, i un altre rebat que el cos no existeix\nPer: NUÑO DOMÍNGUEZ (Público), 6/02/2011 09\nUn exoplaneta anomenat Zarmina i suposat bessó de la Terra ha desencadenat una guerra científica difícil de resoldre. Segons un nou estudi realitzat als EUA i en què ha participat una astrònoma espanyola, aquest planeta és habitable i rep una radiació de la seva estrella gairebé igual que la que la Terra rep del Sol Per a un altre expert que ha repassat les observacions que s'han fet d'aquest cos, anomenat oficialment Gliese 581 g, hi ha un 99,99% de possibilitats que el planeta no existesca.\n"Els europeus diuen que no hi és i els nord-americans que sí, nosaltres hem considerat dues opcions", confessa a aquest diari Mercedes López-Morales, investigadora de l'Institut de Ciències de l'Espai (IEEC-CSIC) i coautora d'un treball que ha recalculat la mida de Gliese 581, l'estrella que escalfa a Zarmina, si és que existeix. La temperatura podria arribar als 20 º C, segons els nous càlculs.\nAl setembre, un equip liderat per l'astrònom nord-americà Steven Vogt va proclamar el descobriment de Gliese 581 g, el planeta més semblant a la Terra. L'investigador va arribar a dir que en el seu Zarmina, amb una massa unes tres vegades la de la Terra i un radi 1,5 vegades més gran, hi havia un 100% de possibilitats que hi hagués vida.\nUnes setmanes després, un altre equip europeu baixava a Vogt del cavall. D'acord amb les noves observacions del caçador d'exoplanetes més precís del món, el telescopi HARPS, a Xile, el planeta no existeix. Des de llavors, Zarmina habita en un llimb del que serà difícil treure'l fins d'ací a dos anys, quan hi haja observacions suficients. El fet segueix alimentant el morbo que la vida estiga brollant en un món a 20 anys llum de la Terra.\nEls nous càlculs de l'equip de López-Morales, fets amb el telescopi Charo, prop de Los Angeles, indiquen que Gliese 581 és una mica més gran i freda del que es pensava. Això redefineix on es troba la zona habitable en la qual pot haver aigua líquida i, per tant, vida. El nou càlcul, que serà publicat en Astrophysical Journal Letters, deixaria a Gliese 581 g al mig de la zona habitable, amb unes temperatures que oscil·larien entre els 51 i els 9 graus sota zero. El truc és que, si com es pensa, el planeta té atmosfera capaç de fer l'efecte hivernacle, la temperatura màxima arribaria fins als 21 graus. "Seria com estar a les Canàries", fantasieja López-Morales.\n"Seria el lloc perfecte per anar de vacances", opina un expert\nSi hi és, Zarmina és més una bessona bivitelina que univitelina, ja que els seus anys duren 10 vegades menys (36 dies), i la seua estrella emet 100 vegades menys llum que el nostre Sol, el que fa que reba una radiació quasi idèntica a la que rep el nostre planeta, segons López-Morales. De tota manera, segons una revisió estadística de l'astrònom Phillip Gregory, de la Universitat de la Colúmbia Britànica (Canadà), les observacions dels dos telescopis que han fet servir els rivals dels EUA i Europa, el Keck de Hawaii i el HARPS a Xile, el planeta g no existeix. Tampoc el f, que també va ser anunciat per Vogt.\n"Si hi és, el Gliese 581 g és el lloc perfecte per anar de vacances", opina Ignasi Ribas, un expert en exoplanetes de l'IEEC-CSIC que no ha participat en cap dels dos estudis. Ribas s'inclina perquè Zarmina siga només un miratge. "L'equip dels EUA va calcular òrbites totalment circulars per als planetes de Gliese 581, però quan es fan servir altres líptiques, més semblants al que veiem en altres sistemes solars, Gliese 581 g desapareix", explica Ribas.\n"No vaig a admetre encara que (Zarmina) és un planeta mort", explica Sarah Seager, experta en exoplanetes de l'Institut Tecnològic de Massachusetts. Vogt i la resta del seu equip segueixen defensant l'existència del seu planeta i ja estan demanant noves dades. "Clarament es necessiten més observacions perquè puguem arribar a un consens", opina Seager.\nEl mateix creu la pròpia López-Morales, que adverteix que encara que el sistema Gliese 581 està sent "bombardejat amb observacions" per molts grups, es necessitaran almenys dos anys per confirmar o descartar Zarmina. "L'altra opció és començar a enviar senyals de ràdio fins que ens contestin", conclou la investigadora.


Quines són les característiques i usos del filtre d'aire d'alta eficiència i alta temperatura? -Indústria Notícies-Shanghai Sffiltech Co., Ltd.\nQuines són les característiques i els usos del filtre d'aire d'alta eficiència i alta temperatura?\nTemps: 2011-05-14 Hits: 68\nEl filtre d’aire d’alta temperatura i eficiència és el nostre producte principal, en comparació amb altres filtres, el seu efecte de filtre és molt bo i es pot utilitzar en entorns d’alta temperatura. Quines són les característiques d’aquest filtre d’aire d’alta temperatura i eficiència, on es pot utilitzar per reparar-lo?\nEn primer lloc, les característiques del filtre d’aire d’alta temperatura i alta eficiència són:\n1, filtre d'aire d'alta temperatura i alta eficiència amb paper de filtre de fibra de vidre ultra fi per filtrar, per compensar paper, paper d'alumini i altres materials plegats per a la separació, el nou segell de segellat de poliuretà, xapa galvanitzada, placa d'acer inoxidable, marc d'aliatge d'alumini El\n2, el marc d'acer inoxidable del filtre d'aire d'alta temperatura i alta eficiència pot augmentar la resistència general del filtre, el tauler de làmina d'alumini pot protegir el paper de filtre, reduir la resistència al vent, així com la seva separació del paper de filtre de fibra de vidre té capacitat de pols, la resistència és petita i l’eficiència del filtre és molt alta.\n3, el segellador del filtre d'aire d'alta temperatura i alta eficiència pot ser de 250 graus centígrads en un ús a llarg termini, no produirà fuites.\n4, el filtre d'aire d'alta temperatura i alta eficiència pot suportar la temperatura alta instantània a 350 graus centígrads, temperatura constant de fins a 250 graus, resistència a alta temperatura, el rendiment és molt fiable.\nEn segon lloc, l’ús de filtres d’aire d’alta temperatura i eficiència:\nCom que l’eficiència de filtratge del filtre d’aire a alta temperatura i alta eficiència, la resistència a alta temperatura és bona, per la qual cosa utilitza una àmplia gamma:\n1, filtre d'aire d'alta temperatura i alta eficiència que s'utilitza habitualment en terminals de sistemes de ventilació o aire condicionat, o en forns d'aire calent, forn, forn super net;\n2, el filtre d’aire d’alta temperatura i alta eficiència també s’utilitza per a l’aeroespacial, l’electrònica, els semiconductors, l’optoelectrònica, les lents i altres indústries manufactureres en la neteja ultra de l’ocasió;\n3, el filtre d'aire d'alta temperatura i alta eficiència també s'utilitza per a productes biofarmacèutics, plaques de circuits, processament d'aliments i altres equips de purificació al final de la temperatura és relativament elevat i els requisits d'una alta neteja.\nEn tercer lloc, l’alta temperatura i l’eficiència del filtre d’aire com manteniment i manteniment\n1, quan el filtre d'aire d'alta temperatura i alta eficiència s'utilitza durant algun temps, si la pols a l'interior serà més gran, la resistència del vent és relativament gran, cosa que requereix que el filtre intern es netegi o se substitueixi.\n2, en l'ús del filtre d'aire d'alta temperatura i alta eficiència en el procés, s'ha de comprovar regularment al filtre de la velocitat del vent, si no compleix els requisits per substituir el filtre.\n3, substituïu el filtre d'alta temperatura i alta eficiència per tenir cura, no es pot danyar la vora i el filtre.\nAfecten els motius de vida del filtre d’aire, a més dels avantatges i desavantatges del filtre, hi ha dos motius:\nPer la segona raó, podeu ajustar l’eficiència del filtre del filtre d’aire, la pols del prefiltre fora del filtre. Per exemple, el final del filtre és F7, l’ús del prefiltre G4 quan el final de la vida del filtre és de 3 mesos; canvieu al filtre pre-F5 després que finalitzi la vida útil del filtre fins a sis mesos. A la sala neta, el valor del final del filtre d’alta eficiència no és elevat, però el risc de substituir el filtre i la sobrecàrrega serà elevat i la substitució del prefiltre sense aturar-se, de manera que els propietaris experimentats se centraran sobre diners i diners al prefiltre del dispositiu.\nPREVIOUSPer què és molt pràctica una resistència eficient al filtre d’aire


ESQUEIXADA DE BACALLÀ - Artencuina\n2 tomàquets madurs per amanir\nPrimer de tot, cal dessalar el bacallà. Per saber com fer-ho, podeu consultar l’article “Com dessalar el bacallà”, que trobareu a l’apartat de SOS.\nDesprés, tallem els tomàquets a rodanxes o en trossos més petits, com més us agradi; el pebrot vermell, a tires i la ceba, a la juliana. Hi escampem una mica de sal per sobre i ho barregem bé, si cal amb les mans.\nHo deixem reposar uns deu minuts, perquè les verdures deixin anar una mica de suc. Seguidament, hi afegim els trossos de bacallà esqueixat i ho amanim amb oli d’oliva extra verge. Finalment, hi afegim unes olives pel damunt.\nL’esqueixada de bacallà és una amanida deliciosa i molt nostra. Accepta totes les variacions que vulgueu, afegint-hi o traient ingredients al vostre gust. Hi ha qui no hi posa pebrot, qui hi afegeix una mica d’ou dur, anxoves, cogombres petits o altres verdures confitades.\nA l’hora d’amanir-la, també podeu afegir-hi una mica de vinagre, o alguna herba aromàtica que us agradi. Sovint, les olives solen ser negres o farcides d’anxova.\nL’única condició indispensable, perquè l’esqueixada de bacallà sigui bona és la qualitat del bacallà, els tomàquets i l’oli.


DESCRIPCIÓ Técniques d’estudi\nDes del nostre Centre afrontem submergir-nos en tècniques d’estudi Seshat Formació perque entenem que l'”estudi” no sols és l’adquisició de conceptes de diferents matèries. Estudiar és una habilitat que ens ha d’acompanyar tots els dies de la nostra vida. Ja se sap que tots els dies aprenem una cosa nova.\nHi ha moltes formes d aprendre i hem d’evitar com més aviat millor aprendre a base de “pals”.\nHi ha una sèrie de tècniques que ajuden a millorar i a rendibilitzar l’estudi; no són, de cap manera , infal·libles, ni tampoc imprescindibles per a tots. Cada persona deurà, en tot cas , primerament conèixer-les, i, després, triar aquelles que millor s’adaptin a la seva manera d’aprendre i retenir els continguts, i, fins i tot, «adaptar-les» o «inventar» noves maneres de portar-les a la pràctica. L’important és que ens siguin útils, que ens serveixin per a aprendre millor. Iniciarem aquest apartat amb unes consideracions sobre la lectura, tasca prèvia que haurem d’afrontar en tot estudi Per això oferim aquest servei per a millorar les tècniques d’estudi personals de cadascun.\nLa lectura suposa la pràctica més important per a l’estudi. És el pas previ, la forma general d’entrar en contacte amb un tema, tret que els mitjans audiovisuals suplissin aquesta funció.\nA grans trets la lectura pot ser definida com un procés en el qual es distingeixen els següents moments:\n* Reconèixer paraules\n* Entendre idees\n* Avaluar el llegit\nL’expressió escrita consisteix a exposar, per mitjà de signes convencionals i de forma ordenada, qualsevol pensament o idea.\nLes microhabilitats necessàries per a dur a terme l’expressió escrita van des de les psicomotrius (col·locació del cos, desplaçament de la mà, adquisició d’un ritme cal·ligràfic adequat i altres) fins a les cognitives (saber analitzar els elements de la situació de comunicació, ser flexible per a reformular els objectius a mesura que avanci el text)\nEl càlcul mental requereix l’ús d’un grup d’habilitats per a fer operacions matemàtiques “al cap”, sense l’ús de llapis i paper o d’una calculadora.\nLa capacitat de calcular mentalment és útil no sols a l’escola sinó també en la vida diària.I ens pot ajudar a entendre conceptes matemàtics i obtenir la resposta més ràpidament


El ple de l’Ajuntament del Vendrell dóna suport als clubs esportius de base\nIniciInformacióEl ple de l’Ajuntament del Vendrell dóna suport als clubs esportius de base\nEl ple de l’Ajuntament del Vendrell ha aprovat en la sessió ordinària d’aquesta tarda una moció en defensa i suport als clubs esportius de base. En concret, s’ha instat al govern de l’Estat i als organismes competents que aturin, posant en marxa una nova moratòria, i revisin el pla d’inspeccions massives a l’esport base que ha començat el passat 1 de novembre d’enguany.\nUn pla que ha estat considerat pel sector com una causa general que els sanciona socialment de manera injusta, sense que hi hagi causa objectiva que ho demandi, ni denúncies massives que obliguin a adoptar aquestes mesures. El govern del Vendrell considera que el què hi ha al darrera d’aquesta campanya del Govern de l’Estat és un atac al gran moviment de voluntariat esportiu sense ànim de lucre i rebaixar aquesta tasca altruista a una relació exclusivament laboral.\nEn quart lloc, la moció acorda que l’Ajuntament del Vendrell donarà suport, dins de les possibilitats, a totes les entitats del municipi, i les acompanyarà amb els recursos tècnics disponibles per a la seva regularització si la situació particular ho requereix. La moció ha quedat aprovada per 15 vots a favor (PSC, CiU, JpV i RNA) i 5 en contra (PxC).\nLa sessió també ha aprovat, de forma inicial, les bases per a l’atorgament d’ajuts individuals de desplaçament de l’alumnat d’ensenyament obligatori. Les bases estaran exposades al públic durant 20 dies hàbils per poder-hi presentar al·legacions. El punt ha quedat aprovat per 15 vots a favor (PSC, CiU, JpV, RNA) i 5 en contra (PxC).\nLa sessió plenària també ha debatut una proposta presentada pel grup municipal de Plataforma per Catalunya per tal de garantir l’accés a un servei bàsic com és l’aigua. En concret, des de PxC es sol·licitava, entre altres, que no es suspengui d’aigua a cap llar vendrellenca per quantitats inferiors a 70 euros.\nLa proposta de PxC ha quedat desestimada amb 5 vots a favor (PxC) i 15 vots en contra (PSC, CiU, JpV, RNE), mentre que l’esmena a la totalitat del govern ha quedat aprovada per 15 vots a favor (PSC, CiU, JpV, RNE) i 5 en contra (PxC).


Sitgesinfoguia – Sitges registra diverses incidències a conseqüència de la pluja i la forta pedregada\nSitges ha registrat de les 4 hores de la matinada fins a les 4.25 hores 40’4 litres per m2 que han caigut amb molta intensitat, i ha afectat a diversos punts del municipi. La majoria de les incidències registrades han estat per arbres caiguts a la via pública, inundacions i clavegueram. Una de les parts més afectades han estat les platges entre les quals la de l’Estanyol, la Marina d’Aiguadolç, Balmins o la guingueta Enjoy de Les Botigues.\nLes primeres incidències han estat a partir de les 4 de la matinada per aixecament de tapes de clavegueram a l’avinguda de Les Flors. A Vallpineda ha caigut una palmera sobre un cablejat elèctric. A les 4.36 s’ha rebut l’avís de la caiguda d’un tros de façana a l’interior d’un domicili al carrer Roc Florit tot i que no s’han hagut de lamentar danys personals. A les 4.55 hi ha hagut un servei per un arbre caigut a Mas d’en Puig i a les 5.15 s’informa a la policia també d’un d’arbre caigut al carrer Casa Pletada.\nVerge de Montserrat amb Antoni Cartró per l’acumulació d’aigua.\nEl 6% de les trucades registrades al 112 han estat a Sitges. En total s’han rebut 395 trucades de les quals el 42% s’han fet des del Garraf (164) i 116 trucades des del Baix Llobregat. La majoria per inundacions i incidències en el clavegueram.\nProtecció Civil manté activat la fase d’alerta del Pla Especial d’Emergències per Inundacions de Catalunya (INUNCAT) a Sitges, Cambrils, Cubelles, Reus, Salou, Vila-seca, Cunit, Calafell, el Vendrell, Gurb, Tarragona, Torredembarra, Roda de Berà, Vilanova i la Geltrú, Sant Pere de Ribes, Altafulla, Castelldefels i Gavà.\nEl Centre de Coordinació Operativa de Catalunya (CECAT) comunica que, segons informa l’Agència Catalana de l’Aigua, la situació meteorològica actual pot afectar la xarxa fluvial amb augments sobtats del nivell de l’aigua de rius, rieres i altres cursos fluvials. En especial, destaquen els cursos fluvials a la riera de Jafre Riera de Begues, la riera de Ribes, el riu Foix i la resta de rieres litorals de la comarca.


L’Ajuntament estudiarà la creació d’un registre municipal de maltractadors d’animals - Ajuntament de Mataró\nL’Ajuntament estudiarà la creació d’un registre municipal de maltractadors d’animals\nEl Ple de l’Ajuntament va aprovar dijous passat, 5 de juliol, una proposta de resolució presentada per Plataforma per Catalunya per promoure la creació d’un registre de maltractadors d’animals. La proposta va ser aprovada amb els vots favorables de PxC, CiU, PPC i CUP, i les abstencions de PSC i ICV-EUiA.\n“Vist que el nostre país és un dels més laxos quant a legislació de protecció d’animals i els maltractadors gaudeixen de certa impunitat i la sensibilitat institucional és mediocre.\nVist que l’article 337 del Codi penal no preveu la retirada de la possessió de l’animal maltractat o la prohibició de tinença d’animals, i tan sols s’estableix la inhabilitació d’un a tres anys per a l’exercici de professió, ofici o comerç que tingui relació amb animals, sent les penes per aquest tipus d’acció insuficients.\nConsiderant que la presa de consciència de la problemàtica és de vital importància per realitzar una política de protecció d’animals, entenem que és necessari dur a terme una sèrie de mesures per garantir la integritat dels mateixos.\nConsiderant que la violència cap als animals segons diversos estudis també constitueix l’avantsala de la crueltat envers els humans.\nVist que hi ha projectes legislatius en diversos estats que plantegen la creació d’un registre dels maltractadors d’animals, amb la intenció de la protecció dels animals i amb el compromís social per a la rehabilitació dels agressors.\nVist que ja han aparegut algunes propostes de caràcter local com el cas de València, on l’Ajuntament treballa en un registre d’aquest tipus per evitar que els agressors puguin adoptar un animal.\nAtès que la intenció de crear un registre és evitar que una persona amb antecedents de maltractament tingui accés a adquirir una nova mascota, així com accés a treballs relacionats amb animals durant un temps estipulat.\nConsiderant que els animals han de comptar amb una protecció homogènia en la totalitat del territori, així com ocorre amb les persones, considerem positiva la creació d’un marc estatal per realitzar una protecció més efectiva dels animals, que no es redueixi a l’àmbit municipal.\nEn tot cas, considerem que una acció municipal fitada territorialment és un avanç en la defensa dels drets dels animals.\nPer tots aquests motius, el Grup Polític de Plataforma per Catalunya sol·licita al Ple l’adopció dels següents acords:\nPrimer.- Que s’estudiï la possibilitat de crear un registre municipal de maltractadors d’animals.\nSegon.- Que s’insti al Govern de la Generalitat perquè procedeixi a la modificació de la normativa existent en matèria de protecció d’animals, a fi i efecte de procedir a la creació d’un registre de maltractadors d’animals.\nTercer.- Que s’insti al Govern de l’Estat perquè procedeixi, en el mateix sentit que l’anterior, a la modificació de la normativa existent en matèria de protecció d’animals.\nQuart.- Que es traslladin aquests acords a totes les associacions que treballen per la protecció dels animals a la comarca del Maresme”.


Mobles a Mida a Girona - Mobles a Mida mobles barats\nMobles a Mida a Girona\nFEM MOBLES A MIDA A GIRONA I TOTA ESPANYA\nMobles a Mida a Girona és una empresa l’activitat és la fabricació de mobles a mida. Per a això comptem amb la nostra oficina de disseny i la nostra pròpia unitat de producció.\nPerò perquè “uns taulons de fusta” es converteixin en un moble a mida, cal donar uns passos … Som fabricant de mobles a mida, però no només això! ..\nMobles a Mida a Girona t’ofereix els projectes particulars, com a professionals i administracions.\nSom aquí per seguir al teu projecte de principi a fi. Des escoltar les teves necessitats, fins a l’assessorament, les diverses propostes de disseny, la validació, la fabricació i la instal·lació, Mobles a Mida a Girona el segueix.\nPRODUCCIÓ DE MOBLES D’ENMAGETZAMENT I ARXIU\nPer l’arxiu, emmagatzematge i disposició de sobre documents, la nostra empresa a Girona li ofereix diverses solucions estàndard o personalitzades.\nDes prestatgeries fins emmagatzematge amb portes batents o corredisses, arxivadors penjolls, de manera senzilla o decorativa, creem emmagatzematge adaptació als teus Necessitats per a la distribució de la teva oficina i els teus Espais professionals.\nSTAND, MOBILIARI D’EXPOSICIÓ BARRA DE BAR, MOBILIARI MEDIATECA A MIDA …\nLa nostra empresa d’arranjaments a mida, dissenya i fabrica els mobles al nostre taller. A continuació, produïm diferents tipus de mobiliaris a mida: armaris, vestidors, mobiliari de mediateca, estand, mobiliari d’exposició a mida.\nDisposem d’una empresa que ens permet treballar amb resina en totes les seves formes. Podem fabricar, per exemple, taules de laboratori a mida.\nPer Totes les sol·licituds de mobiliari a mida, o disseny, Contacta’ns. Operem en el sector de Girona, però també a tot Espanya.


MAS de PIERREFICHE Saignon França - Ofertes d'hotels amb els MILLORS DESCOMPTES EN LÍNIA\nVeure tots els 9 allotjaments a Saignon.\nChemin De Pierrefiche, Saignon, Saignon, França, 84400 - Veure al mapa\nMés informació sobre MAS de PIERREFICHE\nConvenientment situat a Saignon, MAS de PIERREFICHE és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Saignon. L'hotel ofereix accés a una gran gama de serveis, inclosos instal.lacions de barbacoa.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb piscina privada, calefacció, balcó/terrassa, aparell de televisió LCD/pantalla de plasma, TV satèl•lit/cable a cada habitació. L'hotel ofereix moltes oportunitats d'oci úniques, com camp de golf (a 3 km), piscina exterior, jardí, esports d'aigua (no motoritzats). Si buscau un allotjament còmode i adequat a Saignon, faci de MAS de PIERREFICHE la vostra llar.